Monera
Monera je carstvo koje sadrži jednoćelijske organizme sa prokariotskom ćelijskom organizacijom (nemajući membrane jedra), kao što su bakterije. Podizanje roda Monera na status kao koljene, prvi je predložio Ernst Haeckel 1866. godine. Nakon toga, ovaj filum je uzdignut na rang carstva, 1925. godine, što je predložio Édouard Chatton. Posljednja općeprihvaćena mega-klasifikacija sa taksonom Monera bila je petocarski klasifikacijski sistem kojeg je uspostavio Robert Whittaker u 1969. Trodomenski sistem taksonomije uveo je Carl Woese, 1977. godine, koja odražava evolucijsku historiju života, a organizmi koji pripadaju taksonu Monera su podijeljeni u dva domena: Archaea i Bacteria (sa Eukariotima, kao trećim domenom). Osim toga, takson Monera je parafiletski (svi članovi nisu potekli iz najnovijeg zajedničkog pretka), kao arheje i eukarioti, za koje se vjeruje da su srodniji nego što su bakterije. Naziv "moneran" je neformalni naziv članova ove grupe, a još uvijek se ponekad koristi (kao što je naziv "prokariota") za označavanje člana ili domena. Većina bakterija pripadaju taksonu Monera. Međutim, cijanobakterije (često nazivane plavo-zelene alge) su prvobitno klasificirane pod Plantae zbog njihove sposobnosti da obavljaju proces fotosinteze.